Document ID: 32008R0676

KOMISSION ASETUS (EY) N:o 676/2008,
annettu 16 päivänä heinäkuuta 2008,
tiettyjen nimitysten rekisteröimisestä suojattujen alkuperänimitysten ja suojattujen maantieteellisten merkintöjen rekisteriin (Ail de la Drôme (SMM), Všestarská cibule (SAN), Slovenská bryndza (SMM), Ajo Morado de Las Pedroñeras (SMM), Gamoneu tai Gamonedo (SAN), Alheira de Vinhais (SMM), Presunto de Vinhais tai Presunto Bísaro de Vinhais (SMM))
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
sekä katsoo seuraavaa:
(1)
Ranskan hakemus nimityksen ”Ail de la Drôme”, Tšekin hakemus nimityksen ”Všestarská cibule”, Slovakian hakemus nimityksen ”Slovenská bryndza”, Espanjan hakemukset nimitysten ”Ajo Morado de Las Pedroñeras” ja ”Gamoneu” tai ”Gamonedo” sekä Portugalin hakemukset nimitysten ”Alheira de Vinhais” ja ”Presunto de Vinhais” tai ”Presunto Bísaro de Vinhais” rekisteröimiseksi julkaistiin Euroopan unionin virallisessa lehdessä (2) asetuksen (EY) N:o 510/2006 6 artiklan 2 kohdan mukaisesti ja mainitun asetuksen 17 artiklan 2 kohdan nojalla.
(2)
Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, nimitykset on rekisteröitävä,
ON ANTANUT TÄMÄN ASETUKSEN:
1 artikla
Rekisteröidään tämän asetuksen liitteessä olevat nimitykset.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä heinäkuuta 2008.

Labels: 3
18
17